Hurttionjärvi

Hurttionjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa  Rautaveden aluetta.

Maantiede 
Järven pinta-ala on 14,5 hehtaaria ja sen pituus on 650 metriä ja leveys 400 metriä. Järveen laskee kaksi suo-ojaa ja sen luusua sijaitsee järven länsirannalla, josta saa alkunsa 6,5 kilometriä pitkä oja, joka on alajuoksulla nimeltään Hourunoja.

Järven rantaviiva on 2,2 kilometriä pitkä ja ranta on pääosin moreeni- ja kalliopohjaista metsämaastoa. Osa rannoista ovat metsäistä suota. Rannoilla on muutamia loma-asuntoja, joille johtaa teitä Karkun Palvialasta.

Historiaa 
Vuoden 1855−56 Kalmbergin kartastossa järven nimi kirjoitettiin "Hurtiojärvi" ja järven muoto poikkeaa oleellisesti nykypäivän kartasta. Sama voidaan havaita vuoden 1847 pitäjänkartasta . Tämä voi johtua järvenlaskusta, jolloin puolet järvestä on kuivunut suoksi.

Lähteet 

Karkun järvet
Rautaveden alue
Mouhijärven järvet